Bezplatný zber elektrospotrebičov využilo 42 domácností
19.10.2023
Mestská časť Košice-Dargovských hrdinov v spolupráci so spoločnosťou H+EKO uskutočnila v utorok 10. októbra a v stredu 11. októbra bezplatný zber starých a nepotrebných elektrospotrebičov.
Pre ekologickú likvidáciu a zber nepotrebných elektrospotrebičov sa rozhodli obyvatelia zo 42 domácností nášho sídliska.
Za elektroodpad sú považované chladničky, práčky, sporáky, televízory, monitory, ale aj malé elektrospotrebiče: rádiá, počítače, náradia, hračky, vysávače, žehličky a iné, ktoré taktiež nepatria do bežného kontajnera.